Ikimokyklinio, priešmokyklinio ir bendrojo ugdymo programas įgyvendinančių mokyklų švietimo aprūpinimo standarto

1 priedas

**Mokyklos skaitmeninėS infrastruktūros**

**būtinŲ ir papildomŲ priemonIŲ SĄRAŠAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.  Nr. | Priemonė, jos paskirtis (funkcijos) ir (ar) savybės | Tipas | Dalykas | Būtina | Papildoma | Mokiniui ar mokinių grupei | Demonstracinė |
| 1. | Mokytojo kompiuterizuota darbo vieta, kurią sudaro kompiuteris su operacine sistema, raštinės, programavimui skirta programine įranga, turintis interneto prieigą, spausdintuvas (gali būti tinklinis) bei sudaranti sąlygas mokytojui pasiruošti pamokai. | Daiktai ir (ar) įranga | Visi dalykai | x |  |  | x |
| 2. | Mokytojo darbui skirtas planšetinis įrenginys ir (arba) telefonas. | Daiktai ir (ar) įranga | Visi dalykai |  | x |  | x |
| 3. | Demonstracinė įranga (pvz., multimedija projektorius, interaktyvi lenta ir pan.), užtikrinanti galimybę demonstruoti medžiagą (su garsu) klasėje mokiniams. Demonstracinė įranga turi būti suderinta su kompiuterizuota mokytojo darbo vieta ar papildomai panaudojama kita kompiuterinė įranga. | Daiktai ir (ar) įranga | Visi dalykai | x |  |  | x |
| 4. | Mokinio kompiuterizuota darbo vieta, užtikrinanti galimybę mokiniams dalyvauti elektroniniuose pasiekimų patikrinimuose (gali būti naudojami ir informatikos kabineto kompiuteriai). Darbo vieta turi būti aprūpinta operacine sistema, raštinės programine įranga. | Daiktai ir (ar) įranga | Dalykai, kuriuose numatyta vykdyti išorinius pasiekimų patikrinimus | x |  | x |  |
| 5. | Informatikos kabinetas, užtikrinantis kiekvienam mokiniui prieigą prie kompiuterio su interneto prieiga informatikos pamokos metu. | Daiktai ir (ar) įranga | Informatika | x |  | x |  |
| 6. | Kompiuterių klasė skirta ne informatikos dalykui mokyti. Kompiuteriuose turi būti įdiegta mokymo programinė įranga (operacinė sistema, raštinės paketas ir t. t.). | Daiktai ir (ar) įranga | Visi dalykai, išskyrus informatiką | x |  | x |  |
| 7. | Mobili sistema (planšetinių kompiuterių rinkinys su ausinėmis-mikrofonais), užtikrinanti kompiuterių taikymą bet kurioje mokyklos vietoje. | Daiktai ir (ar) įranga | Visi dalykai | x |  | x |  |
| 8. | Kalbų laboratorija | Daiktai ir (ar) įranga | Kalbinio ugdymo dalykai |  | x | x |  |
| 9. | Mokyklos virtualioji mokymo(si) aplinka, užtikrinanti mokinių vertinimą, mokinių dalijimąsi mokymo medžiaga, mokinio ir mokytojo bendradarbiavimą el. paštu ir (ar) pokalbiu. Aplinką gali sudaryti keletas skirtingų programinių produktų, turėti ir kitus įrankius. | Daiktai ir (ar) įranga | Visi dalykai | x |  | x |  |
| 10. | Interneto prieigos įrangos komplektas, užtikrinantis saugų, patikimą, stabilų ir greitaeigį interneto ryšį. | Daiktai ir (ar) įranga | Visi dalykai | x |  |  | x |
| 11. | 3D spausdintuvas, leidžiantis spausdinti įvairius modelius, brėžinius, mokinio sukurtus darbus. | Daiktai ir (ar) įranga | Visi dalykai |  | x | x |  |
| 12. | 3D spausdintuvo eksploatacinės medžiagos. | Medžiagos | Visi dalykai |  | x | x |  |
| 13. | Interaktyvios grindys ir (arba) sienos, mokomiesiems žaidimams organizuoti. | Daiktai ir (ar) įranga | Visi dalykai |  | x | x |  |
| 14. | Daugiafunkcis spausdintuvas su skenavimo funkcija. | Daiktai ir (ar) įranga | Visi dalykai |  | x |  | x |
| 15. | Daugiafunkcio spausdintuvo eksploatacinės medžiagos (rašalo kasetės ir kt.). | Medžiagos | Visi dalykai |  | x |  | x |
| 16. | Virtualios realybės technologiniai sprendimai. | Daiktai ir (ar) įranga | Visi dalykai |  | x | x |  |
| 17. | Robotai (pvz., pokalbiams su mokiniais). | Daiktai ir (ar) įranga | Visi dalykai |  | x | x |  |

\_\_\_\_\_\_\_\_\_\_\_\_\_\_\_\_\_\_\_\_\_